
Databehandleravtale


I henhold til personopplysningsloven og EUs forordning 2016/679 (personvernforordningen, GDPR) artikkel 28(3)

mellom

	[NAVN]
[ORGNR]
[ADRESSE]
[LAND]

	heretter omtalt som:

☒  den behandlingsansvarlige
☐  databehandleren

	
og

	

	Universitetet i Agder
Org.nr. 970 546 200 
Universitetsveien 25A 
4630 KRISTIANSAND S 
Norge

	heretter omtalt som:

☐  den behandlingsansvarlige
☒  databehandleren




som hver for seg er «part» og sammen utgjør «partene»

Har avtalt følgende kontraktsvilkår («Vilkårene») for å oppfylle kravene i personvernforordningen og sikre beskyttelse av de registrertes rettigheter.

1. [bookmark: _Toc108186399]	Innledning

1.1. 	Disse Vilkårene fastsetter den behandlingsansvarlige og databehandlerens rettigheter og plikter når databehandleren behandler personopplysninger på vegne av den behandlingsansvarlige.

1.2. 	Disse Vilkårene er utformet med for å sikre partenes etterlevelse av artikkel 28 nummer 3 i personvernforordningen.

1.3. 	I forbindelse med leveranse av tjeneste eller utførelse av oppgaver som angitt i vedlegg A, behandler databehandleren personopplysninger på vegne av den behandlingsansvarlige i henhold til disse Vilkårene.

1.4. 	Vilkårene har forrang over eventuelle tilsvarende bestemmelser i andre avtaler mellom partene.

1.5. 	Det er fire vedlegg til disse Vilkårene, og vedleggene utgjør en integrert del av Vilkårene.

1.6. 	Vedlegg A inneholder nærmere opplysninger om behandlingen av personopplysninger, herunder om behandlingens formål og art, typen av personopplysninger, kategorier av registrerte og behandlingens varighet.

1.7. 	Vedlegg B inneholder den behandlingsansvarliges betingelser for databehandlerens bruk av underdatabehandlere og en liste over underdatabehandlere som den behandlingsansvarlige har godkjent.

1.8. 	Vedlegg C inneholder den behandlingsansvarliges instrukser for databehandlerens behandling av personopplysninger, en beskrivelse av de sikkerhetstiltakene som databehandleren som minimum skal gjennomføre, og hvordan revisjoner av databehandleren og eventuelle underdatabehandlere skal utføres.

1.9. 	Vedlegg D inneholder bestemmelser om andre aktiviteter som ikke er omfattet av Vilkårene.

1.10. Vilkårene med tilhørende vedlegg skal oppbevares skriftlig, inkludert elektronisk, av begge parter.

1.11. 	Disse Vilkårene fritar ikke databehandleren fra plikter som databehandleren er pålagt etter personvernforordningen eller annen lovgivning.

2. [bookmark: _Toc108186400]	Den behandlingsansvarliges rettigheter og plikter

2.1. 	Den behandlingsansvarlige er ansvarlig for å sikre at behandlingen av personopplysninger skjer i overensstemmelse med personvernforordningen (se personvernforordningen artikkel 24), gjeldende personvernregler i EU eller medlemsstats[footnoteRef:2] nasjonale rett og disse Vilkårene. [2:  Henvisninger til «medlemsstat» i disse Vilkårene skal forstås som en henvisning til EØS-medlemsstater.] 


2.2. 	Den behandlingsansvarlige har rett og plikt til å bestemme formålet med behandlingen av personopplysninger og hvilke hjelpemidler som skal benyttes.
2.3. 	Den behandlingsansvarlige er ansvarlig for, blant annet, å sikre at det foreligger et behandlingsgrunnlag for behandlingen av personopplysninger som databehandleren instrueres om å gjøre.

3. [bookmark: _Toc108186401]	Databehandleren handler etter instrukser

3.1. 	Databehandleren skal bare behandle personopplysninger etter dokumenterte instrukser fra den behandlingsansvarlige, med mindre noe annet kreves av unionsretten eller medlemsstatenes nasjonale rett som databehandleren er underlagt. Disse instruksene skal være spesifisert i vedlegg A og C. Etterfølgende instrukser kan også gis av den behandlingsansvarlige i løpet av behandling av personopplysninger, men instruksene skal alltid være dokumenterte og oppbevares skriftlig, herunder elektronisk, sammen med disse Vilkårene.

3.2. 	Databehandleren skal omgående underrette den behandlingsansvarlige dersom vedkommende mener at en instruks gitt av den behandlingsansvarlige er i strid med personvernforordningen eller andre gjeldende personopplysningsvernbestemmelser i unionsretten eller medlemsstatenes nasjonale rett. 

4. [bookmark: _Toc108186402]	Konfidensialitet

4.1. 	Databehandleren kan bare gi tilgang til personopplysninger som behandles på den behandlingsansvarliges vegne til personer som er underlagt databehandlerens instruksjonsmyndighet som har forpliktet seg til konfidensialitet eller er underlagt en passende lovbestemt taushetsplikt, og bare i det nødvendige omfang. Listen av personer som har fått tilgang skal gjennomgås regelmessig. Som følge av gjennomgang skal tilgang til personopplysningene bli trukket tilbake dersom slik tilgang ikke lenger er nødvendig for personen(e).

4.2. 	Databehandleren skal etter anmodning fra den behandlingsansvarlige kunne påvise at de aktuelle personene under databehandlerens instruksjonsmyndighet er omfattet av ovennevnte taushetsplikt.

5. [bookmark: _Toc108186403]	Sikkerhet ved behandlingen

5.1. 	Personvernforordningen artikkel 32 slår fast at den behandlingsansvarlige og data-behandleren, idet det tas hensyn til den tekniske utviklingen, gjennomføringskostnadene og behandlingens art, omfang, formål og sammenhengen den utføres i, samt risikoene av varierende sannsynlighets- og alvorlighetsgrad for fysiske personers rettigheter og friheter, skal gjennomføre egnede tekniske og organisatoriske tiltak for å oppnå et sikkerhetsnivå som er egnet med hensyn til risikoen.

Den behandlingsansvarlige skal vurdere risikoene for fysiske personers rettigheter og friheter som behandlingen utgjør og gjennomføre tiltak for å imøtegå disse risikoene. Avhengig av relevans, kan slike tiltak omfatte følgende:

a. Pseudonymisering og kryptering av personopplysninger

b. evne til å sikre vedvarende konfidensialitet, integritet, tilgjengelighet og robusthet i behandlingssystemene og -tjenestene,
c. evne til å gjenopprette tilgjengeligheten og tilgangen til personopplysninger i rett tid dersom det oppstår en fysisk eller teknisk hendelse,

d. en prosess for regelmessig testing, analysering og vurdering av hvor effektive behandlingens tekniske og organisatoriske sikkerhetstiltak er.

5.2. 	I henhold til personvernforordningen artikkel 32 skal databehandleren også – uavhengig av den behandlingsansvarlige – vurdere risikoene for fysiske personers rettigheter og friheter som behandlingen utgjør, og gjennomføre tiltak for å imøtegå risikoene. Den behandlingsansvarlige skal stille informasjon som er nødvendig for å identifisere og vurdere slik risiko til databehandlerens rådighet.

5.3. 	Databehandleren skal også bistå den behandlingsansvarlige med å overholde den behandlingsansvarliges plikter etter personvernforordningen artikkel 32, ved blant annet å stille til den behandlingsansvarliges rådighet nødvendig informasjon om de tekniske og organisatoriske sikkerhetstiltakene som databehandleren allerede har gjennomført i henhold til personvernforordningen artikkel 32, samt all annen informasjon som er nødvendig for at den behandlingsansvarlige skal kunne overholde sine plikter etter personvernforordningen artikkel 32.

Hvis den behandlingsansvarlige vurderer at det må gjennomføres ytterligere tiltak for å imøtegå de identifiserte risikoen enn det databehandleren allerede har gjennomført, skal den behandlingsansvarlige angi disse tilleggene i vedlegg C.

6. [bookmark: _Toc108186404]	Bruk av underdatabehandlere

6.1. 	Databehandleren skal oppfylle kravene i personvernforordningen artikkel 28(2) og (4) for å engasjere en annen databehandler (en underdatabehandler).

6.2. 	Databehandleren skal derfor ikke engasjere en underdatabehandler for å oppfylle Vilkårene uten på forhånd å ha innhentet en spesifikk skriftlig godkjennelse fra den behandlingsansvarlige.

6.3. 	Databehandleren kan bare bruke underdatabehandlere som den behandlingsansvarlige på forhånd har godkjent skriftlig. Databehandleren skal be om slik godkjennelse minst to måneder før den aktuelle underdatabehandleren engasjeres. Listen over underdatabehandlere som den behandlingsansvarlige allerede har godkjent fremgår av vedlegg B.

6.4. 	Når databehandleren engasjerer en underdatabehandler for å utføre spesifikke behandlingsaktiviteter på vegne av den behandlingsansvarlige, skal underdatabehandleren pålegges de samme forpliktelsene med hensyn til vern av personopplysninger som er fastsatt i disse Vilkårene, ved hjelp av en avtale eller et annet rettslig dokument i henhold til unionsretten eller medlemsstatenes nasjonale rett, hvor underdatabehandleren særlig pålegges å gi tilstrekkelige garantier for at det vil bli gjennomført tekniske og organisatoriske tiltak som sikrer at behandlingen oppfyller kravene i disse Vilkårene og i personvernforordningen.

Databehandleren er derfor ansvarlig for å kreve at underdatabehandleren som minimum overholder databehandlerens forpliktelser etter disse Vilkårene og personvern-forordningen.

6.5. 	Den behandlingsansvarlige skal på forespørsel få tilsendt kopi av underdatabehandler-avtaler og eventuelle etterfølgende endringer, slik at den behandlingsansvarlige gis mulighet til å sikre at underdatabehandleren er pålagt de samme forpliktelsene knyttet til vern av personopplysninger som er fastsatt i disse Vilkårene. Den behandlingsansvarlige har derimot ikke krav på å få tilsendt kopi av eventuelle kommersielle betingelser i underdatabehandleravtaler som ikke har betydning for beskyttelsen av person-opplysninger.

6.6. 	Databehandleren skal i underdatabehandleravtalen inkludere den behandlingsansvarlige som begunstiget tredjepart i tilfelle databehandleren går konkurs, slik at den behandlingsansvarlige kan tre inn i databehandlerens rettigheter og gjøre dem gjeldende overfor underdatabehandler, hvilket for eksempel setter den behandlingsansvarlige i stand til å instruere underdatabehandleren om å slette eller tilbakeføre personopplysningene.

6.7. 	Hvis underdatabehandleren ikke oppfyller sine personvernforpliktelser, blir databehandleren fullt ut ansvarlig overfor den behandlingsansvarlige for oppfyllelsen av underdatabehandlerens forpliktelser. Dette påvirker ikke de registrertes rettigheter etter personvernforordningen – særlig rettighetene nedfelt i artikkel 79 og 82 – overfor den behandlingsansvarlige og databehandleren, herunder underdatabehandleren. 

7. [bookmark: _Toc108186405]	Overføring av personopplysninger til tredjeland eller internasjonale organisasjoner

7.1. 	Databehandleren kan kun overføre personopplysninger til tredjeland eller internasjonale organisasjoner etter dokumentert instruks fra den behandlingsansvarlige, og slik overføring skal alltid skje i overensstemmelse med personvernforordningen kapittel V.

7.2. 	Hvis unionsretten eller medlemsstatenes nasjonal rett som databehandleren er underlagt krever at databehandleren overfører personopplysninger til tredjeland eller internasjonale organisasjoner uten å ha blitt instruert til å gjøre dette av den behandlingsansvarlige, skal databehandleren underrette den behandlingsansvarlige om dette rettslige kravet før behandlingen, med mindre viktige allmenne interesser forbyr slik underretning.

7.3. 	Uten dokumentert instruks fra den behandlingsansvarlige, kan databehandlerenderfor ikke innenfor disse Vilkårene:

a. Overføre personopplysninger til en behandlingsansvarlig eller databehandler i et tredjeland eller en internasjonal organisasjon

b. Overlate behandling av personopplysninger til en underdatabehandler i et tredjeland

c. Behandle personopplysningene i et tredjeland

7.4. 	Instruks fra den behandlingsansvarlige om overføring av personopplysninger til et tredjeland, herunder det eventuelle overføringsgrunnlaget i personvernforordningen kapittel V som overføringen er basert på, skal angis i vedlegg C.6.

7.5. 	Disse Vilkårene skal ikke forveksles med standard personvernbestemmelser som omtalt i personvernforordningen artikkel 46 nummer 2 bokstav c og d, og disse Vilkårene kan ikke benyttes som grunnlag for overføring av personopplysninger etter personvernforordningen kapittel V.

8. [bookmark: _Toc108186406]	Bistand til den behandlingsansvarlige

8.1. 	Hensyntatt arten av behandling, skal databehandleren bistå den behandlingsansvarlige ved hjelp av egnede tekniske og organisatoriske tiltak, i den grad det er mulig, med å oppfylle den behandlingsansvarliges plikt til å svare på anmodninger fra den registrerte som utøver sine rettigheter fastsatt i kapittel III i personvernforordningen.

Dette innebærer at databehandleren, i den grad det er mulig, skal bistå den behandlingsansvarlige i den behandlingsansvarliges oppfyllelse av:

a. Retten til å bli informert ved innsamling av personopplysninger fra den registrerte
b. Retten til å bli informert dersom personopplysninger ikke har blitt samlet inn fra den registrerte
c. Den registrertes rett til innsyn
d. Retten til retting
e. Retten til sletting («retten til å bli glemt»)
f. Retten til begrensning av behandling
g. Underretningsplikten i forbindelse med retting eller sletting av personopplysninger eller begrensning av behandling
h. Retten til dataportabilitet
i. Retten til innsigelse
j. Retten til ikke å være omfattet av automatiserte individuelle avgjørelser, inkludert profilering

8.2. 	I tillegg til databehandlerens plikt til å bistå den behandlingsansvarlige i henhold til punkt 9.1., skal databehandleren videre, hensyntatt arten av behandlingen og informasjon som er tilgjengelig for databehandleren, bistå den behandlingsansvarlige med overholdelse av:

a. Den behandlingsansvarliges plikt til å varsle Datatilsynet om brudd på personopplysningssikkerheten uten ugrunnet opphold, og når mulig senest innen 72 timer etter å ha fått kjennskap til bruddet, med mindre bruddet sannsynligvis ikke vil medføre en risiko for fysiske personers rettigheter og friheter

b. Den behandlingsansvarliges plikt til å underrette den registrerte om brudd på personopplysningssikkerheten uten ugrunnet opphold når det er sannsynlig at bruddet vil medføre en høy risiko for fysiske personers rettigheter og friheter

c. Den behandlingsansvarliges plikt til å vurdere konsekvenser en planlagt behandling vil ha for personopplysningervernet før behandlingen settes i gang (vurdering av personvernkonsekvenser)

d. den behandlingsansvarliges plikt til å rådføre seg med den kompetente tilsynsmyndigheten, Datatilsynet, før en behandling dersom en vurdering av personvernkonsekvenser tilsier at behandlingen vil medføre en høy risiko dersom den behandlingsansvarlige ikke treffer tiltak for å redusere risikoen.
8.3. 	Partene skal i vedlegg C angi de egnede tekniske og organisatoriske tiltakene som databehandleren skal implementere for å bistå den behandlingsansvarlige i oppfyllelsen av forpliktelsene omtalt i punkt 9.1 og 9.2, samt bistandens omfang og utstrekning.

9. [bookmark: _Toc108186407]	Underretting om brudd på opplysningssikkerhet

9.1. Ved brudd på personopplysningssikkerheten skal databehandleren underrette den behandlingsansvarlige om bruddet uten ugrunnet opphold etter å ha fått kjennskap til det.

9.2. Databehandlerens underretning til den behandlingsansvarlige skal om mulig skje så snart som mulig etter at databehandleren har fått kjennskap til bruddet på personopplysningssikkerheten, slik at den behandlingsansvarlige kan overholde sin plikt til å melde bruddet til Datatilsynet, jf. personvernforordningen artikkel 33.

9.3. Databehandleren skal bistå i å fremskaffe informasjon som angitt nedenfor, som ifølge personvernforordningen artikkel 33(3) skal fremgå av den behandlingsansvarliges melding av bruddet til Datatilsynet:

a. Arten av bruddet på personopplysningssikkerheten, herunder, når det er mulig, kategoriene av og omtrentlig antall registrerte som er berørt

b. de sannsynlige konsekvensene av bruddet på personopplysningssikkerheten

c. tiltakene som den behandlingsansvarlige har truffet eller foreslår å treffe for å håndtere bruddet på personopplysningssikkerheten, herunder, dersom det er relevant, tiltak for å redusere eventuelle skadevirkninger som følge av bruddet.

9.4. Partene skal i vedlegg C oppgi all informasjon som databehandleren skal fremskaffe når vedkommende bistår den behandlingsansvarlige med å melde brudd på personopplysningssikkerheten til den kompetente tilsynsmyndigheten.

10. [bookmark: _Toc108186408]	Revisjon, herunder inspeksjon

10.1. Databehandleren skal gjøre all informasjon som er nødvendig for å påvise etterlevelse av forpliktelsene etter personvernforordningen artikkel 28 og disse Vilkårene tilgjengelig for den behandlingsansvarlige. Videre skal databehandleren tillate og bidra til revisjoner, herunder inspeksjoner, som utføres av den behandlingsansvarlige eller en annen revisor bemyndiget av den behandlingsansvarlige.

10.2. Fremgangsmåter for den behandlingsansvarliges revisjoner, herunder inspeksjoner, av databehandleren og underdatabehandlere er regulert nærmere i vedlegg C.7 og C.8.

10.3. Databehandleren forplikter seg til å gi tilsynsmyndigheter, som etter gjeldende lovgivning skal ha tilgang til den behandlingsansvarliges eller databehandlerens lokaler, eller representanter som opptrer på slike tilsynsmyndigheters vegne, adgang til databehandlerens fysiske lokaler ved presentasjon av egnet legitimasjon.



11. [bookmark: _Toc108186409]	Ytterligere bestemmelser

Partene kan avtale ytterligere bestemmelser vedrørende behandling av person-opplysninger, for eksempel knyttet til erstatningsansvar, så lenge disse ikke direkte eller indirekte strider mot Vilkårene eller svekker den registrertes grunnleggende rettigheter og friheter og beskyttelsen som følger av personvernforordningen.

12. [bookmark: _Toc108186410]	Ikrafttredelse og opphør

12.1. 	Vilkårene trer i kraft fra datoen de blir underskrevet av begge partene.

12.2. 	Begge partene kan kreve Vilkårene reforhandlet dersom lovendringer eller uhensiktsmessigheter i Vilkårene gir grunn til dette.

12.3. 	Vilkårene gjelder så lenge databehandlertjenestene varer. I denne perioden kan Vilkårene ikke sies opp, med mindre partene avtaler andre vilkår som regulerer levering av databehandlertjenestene.

12.4. 	Hvis leveringen av databehandlertjenestene opphører, og personopplysningene er slettet eller returnert til den behandlingsansvarlige i overensstemmelse med vedlegg C, kan Vilkårene sies opp med skriftlig varsel fra en av partene til den andre parten.

12.5. 	Den behandlingsansvarlige kan si opp Vilkårene med øyeblikkelig virkning dersom databehandleren misligholder sine forpliktelser etter Vilkårene. Databehandleren vil fortsatt være pliktig til å tilbakelevere og/eller slette personopplysningene som behandles på vegne av den behandlingsansvarlige i henhold til vedlegg C.

13. [bookmark: _Toc108186411]	Lovvalg og tvisteløsning

	Avtalen er underlagt norsk rett. Eventuelle tvister som oppstår i forbindelse med eller som 	et resultat av avtalen skal søkes løst i minnelighet gjennom forhandlinger eller frivillig 	mekling. Hvis tvisten ikke lar seg løse gjennom forhandlinger eller mekling, kan hver av 	partene bringe tvisten inn for norske domstoler.

14. [bookmark: _Toc108186412]	Kontaktpersoner

14.1. 	Underrettinger, varsler og annen kommunikasjon som springer ut av Vilkårene skal gis skriftlig, eller bekreftes skriftlig til følgende kontaktpersoner:

	Den behandlingsansvarlige
	
	Databehandleren

	Navn:
	
	
	Navn:
	

	Rolle:
	
	
	Rolle:
	

	E-post:
	
	
	E-post:
	

	Telefon:
	
	
	Telefon:
	



14.2. 	Personvernombud ved UiA, med e-postadresse personvern@uia.no, skal inkluderes som kopimottaker på kommunikasjonen.

14.3. 	Partene skal orientere hverandre fortløpende om endringer av kontaktpersoner.

15. [bookmark: _Toc108186413]	Underskrifter

	For den behandlingsansvarlige
	
	For databehandleren

	Navn:
	
	
	Navn:
	

	Rolle:
	
	
	Rolle:
	

	E-post:
	
	
	E-post:
	

	Telefon:
	
	
	Telefon:
	

	Dato:
	
	
	Dato:
	

	Signatur:
	
	
	Signatur:
	



[bookmark: _Toc47095826][bookmark: _Toc108186414]
Vedlegg A	Opplysninger om behandlingen

I tilfeller med flere behandlingsaktiviteter skal punktene i dette vedlegget fylles ut for hver enkelt behandlingsaktivitet.

A.1. Formålet med databehandlerens behandling av personopplysninger på vegne av den behandlingsansvarlige er:
	Beskriv formålet med behandlingen.


A.2. Databehandlerens behandling av personopplysninger på vegne av den behandlingsansvarlige skal primært dreie seg om (behandlingens art):
	Beskriv behandlingens art.


A.3. Behandlingen omfatter følgende typer av personopplysninger om de registrerte:
	Beskriv typen av personopplysninger som behandles. For eksempel: «navn, e-postadresse, telefonnummer, adresse, fødselsnummer, betalingskortopplysninger, medlemsnummer, type av medlemskap, fremmøte på treningsstudio og påmelding til bestemte gruppetreningsøkter».

MERK: Beskrivelsen bør være så detaljert som mulig. Typen av personopplysninger må alltid presiseres ytterligere enn bare «personopplysninger som definert i personvernforordningen artikkel 4 nummer 1» eller kategorien av opplysninger som behandles.


A.4. Behandling omfatter følgende typer av særlige kategorier av personopplysninger om de registrerte: 
	Beskriv typen(e) av særlige kategorier av personopplysninger som behandles, for eksempel opplysninger om:
Rasemessig eller etnisk opprinnelse
Politisk oppfatning
Religion
Filosofisk overbevisning
Fagforeningsmedlemskap
Genetikk
Biometri (når behandlingsformålet er å entydig identifisere noen)
Helse
Seksuelle forhold
Seksuell legning.




A.5. Behandlingen omfatter følgende kategorier av registrerte:
	Beskriv kategoriene av registrerte, for eksempel:
Ansatte/studenter
Tidligere ansatte/studenter
Jobbsøkere
Pasienter
Leverandører
Leverandørers ansate
Kunder
Kunders ansatte
+++


A.5. Databehandlerens behandling av personopplysninger på vegne av den behandlingsansvarlige kan begynne etter at Vilkårene har tredd i kraft. Behandlingen har følgende varighet:
	Beskriv behandlingens varighet

B.1. Godkjente underdatabehandlere

Ved Vilkårenes ikrafttredelse godkjenner den behandlingsansvarlige bruken av følgende underdatabehandlere:

	Navn
	Org.nr, evt. adresse
	Beskrivelse av behandlingen
	Hvilke personopplysninger som behandles

	
	
	
	

	
	
	
	

	
	
	
	

	
	
	
	



Ved Vilkårenes ikrafttredelse har den behandlingsansvarlige godkjent bruken av ovennevnte underdatabehandlere for den behandlingsaktiviteten som er beskrevet for vedkommende. Databehandleren kan ikke uten den behandlingsansvarliges eksplisitte skriftlige godkjennelse bruke en underdatabehandler til en annen behandlingsaktivitet enn den som er avtalt for vedkommende eller bruke en annen underdatabehandler til den beskrevne behandlingsaktiviteten.

B.2. Databehandlere godkjent etter avtaleinngåelse

Bruk av underdatabehandlere utover de som er nevnt i punkt B.1. skal godkjennes av den behandlingsansvarlige på forhånd og inkluderes i tabellen nedenfor.

	[bookmark: _Toc47095828][bookmark: _Toc47095829]Navn
	Org.nr., evt. adresse
	Beskrivelse av behandlingen
	Hvilke person-opplysninger som behandles
	Behandlingsansvarliges signatur (navn og dato)

C.1. Behandlingens gjenstand/instruks for behandlingen

Databehandlerens behandling av personopplysninger på vegne av den behandlingsansvarlige skal bli utført på følgende måte:
	Beskriv behandlingen som databehandleren instrueres til å foreta.


C.2. Sikkerhet ved behandlingen
Sikkerhetsnivået skal ta hensyn til:
	Beskriv forhold som har betydning for sikkerhetsnivået. For eksempel: «At behandlingen omfatter et stort antall av personopplysninger so omfattes av artikkel 9 i personvernforordningen om ‘særlige kategorier personopplysninger’ som er årsaken til at et ‘høyt’ nivå av sikkerhet bør etableres.».


Databehandleren har heretter rett og plikt til å treffe beslutninger om hvilke tekniske og organisatoriske sikkerhetstiltak som skal gjennomføres for å etablere det nødvendige (og avtalte) sikkerhetsnivået, jf. personvernforordningen artikkel 32.

Databehandleren skal likevel – i alle tilfeller og som minimum – gjennomføre følgende tiltak som er avtalt med den behandlingsansvarlige:

Krav for pseudonymisering og kryptering av personopplysninger:
	Personopplysninger skal krypteres i tråd med anerkjente standarder ved lagring, under transport og under behandling. Data skal alltid krypteres i kommunikasjon i henhold til NSMs spesifikasjoner.




Krav for å sikre konfidensialitet, integritet, tilgjengelighet og robusthet for behandlingssystemer- og tjenester:
	Informasjonens konfidensialitet, krav til tilgjengelighet og integritet skal være basert på Nasjonal Sikkerhetsmyndighet (NSM) sine grunnprinsipper for IKT-sikkerhet 2.0 eller tilsvarende norm.



Krav om mulighetene til å gjenopprette tilgjengelighet og tilgang til personopplysninger rettidig i tilfelle en fysisk eller teknisk hendelse:
	Databehandleren skal ha en infrastruktur som sikrer kapasitet og oppetid i tråd med avtalt tjenestenivå gjennom tiltak som redundans og skalering. 

Databehandleren skal ha forsvarlige rutiner for sikkerhetskopiering og gjenoppretting som testes regelmessig.


Krav om regelmessig testing, tilgang og evaluering av effektiviteten av tekniske organisatoriske tiltak for å sikre sikkerheten ved behandlingen:
	Databehandleren skal ha et styringssystem for informasjonssikkerhet som sikrer at databehandleren på en systematisk og dokumentert måte iverksetter og følger opp informasjonssikkerhet i virksomheten i tråd med relevante krav og innenfor akseptabel risiko. Styringssystemet skal være basert på anerkjente standarder. Eksempelvis ISO 27001:2017 og/eller NSMs grunnprinsipper for IKT-sikkerhet 2.0.

Databehandleren skal ha rutiner for å gjennomføre og revidere risiko- og sårbarhetsanalyser av sine systemer og prosesser minst annethvert år, men i tillegg ved vesentlige endringer. Systemer som omfatter særlige kategorier av personopplysninger eller er kritiske for driften, skal revideres årlig.



Krav for online-tilgang til data:
	



Krav for beskyttelse av data ved overføring:
	Data skal alltid krypteres i kommunikasjon i henhold til NSMs spesifikasjoner.



Krav for beskyttelse av data under oppbevaring:
	Databehandleren skal ha mekanismer for beskyttelse av data under transport, prosessering og lagring for å ivareta integritet og konfidensialitet.




Krav for fysisk sikkerhet ved lokasjoner hvor personopplysninger blir behandlet:
	Databehandleren skal ha tilstrekkelig fysisk sikring hvor den behandlingsansvarliges data er tilgjengelig. Fysisk tilgang til lagringsområde skal ha tilfredsstillende autentisering og logging.



Krav for bruk av hjemmearbeid/fjerntilgang:
	Tilgang til opplysningene utenfor databehandlerens adresse skal om ikke annet er avtalt, skje gjennom bruk av VPN. 




Krav for loggføring:
	All tilgang til særlige kategorier personopplysninger skal også logges, og det skal vises til en begrunnelse for tilgang. Databehandleren skal implementere logging som viser tilgang til den behandlingsansvarliges data og hvilke operasjoner som databehandleren har utført på dataene. Loggene skal sikres mot uautorisert innsyn, endring og sletting. Oppbevaringstid skal bestemmes ut fra formålet med loggingen og avklares med den behandlingsansvarlige.



Øvrige krav:
	Databehandleren skal separere data som tilhører forskjellige databehandleroppdrag. Databehandlers egne data skal separeres fra den behandlingsansvarliges data. Databehandleren skal ha rutiner som sikrer at den behandlingsansvarliges data ikke overføres til andre virksomheter uten at dette er skriftlig avtalt med den behandlingsansvarlige. 

I utgangspunktet skal ikke databehandleren ha tilgang til innholdet i den behandlingsansvarliges data, med mindre dette er nødvendig for å oppfylle forpliktelser databehandleren har etter denne avtalen. I slike tilfeller skal kun personell hos databehandleren med tjenstlig behov ha tilgang. 

Databehandleren skal ha etablert passordpolicy. Sterk autentisering med tofaktorautentisering skal benyttes til all tilgang til særlige kategorier personopplysning. 



C.3 Bistand til den behandlingsansvarlige

Databehandleren skal i den grad det er mulig bistå den behandlingsansvarlige i samsvar med Vilkårene 9.1 og 9.2 ved å gjennomføre følgende tekniske og organisatoriske tiltak:
	Beskriv eventuelle spesifikke tekniske og organisatoriske tiltak som databehandleren skal gjennomføre for å yte bistand til den behandlingsansvarlige.


C.4 Oppbevaringsperiode

Lagring av opplysninger skal bestemmes av den behandlingsansvarlige ut fra formålet med behandlingen. Når formålet med behandlingen er oppnådd skal opplysningene returneres og/eller slettes i henhold til punktet C.5.

C.5 Sletting / tilbakelevering ved opphør av databehandlertjenestene

Ved opphør av databehandlertjenestene skal databehandleren innen 30 dager (velg ett alternativ):

	☐	Slette alle personopplysninger som er blitt behandlet på vegne av den behandlingsansvarlige, inkludert personopplysninger lagret på backupmedier og i logger, og bekrefte overfor den behandlingsansvarlige at opplysningene er blitt slettet.

	
	

	☐	Levere tilbake alle personopplysninger til den behandlingsansvarlige. Den behandlingsansvarlige bestemmer hvordan tilbakelevering skal skje, herunder hvilket format som skal benyttes. Etter personopplysningene er bekreftet mottatt, skal databehandleren slette alle eventuelle kopier av personopplysningene, inkludert personopplysninger lagret på backupmedier og i logger.



Plikten til å slette personopplysninger som nevnt ovenfor gjelder med mindre ufravikelig lovgivning pålegger databehandleren å fortsatt lagre personopplysningene.

Databehandleren er selv ansvarlig for egne og eventuelle underdatabehandleres kostnader i forbindelse med tilbakelevering og/eller sletting av personopplysninger.

C.6 Behandlingssted

Behandling av personopplysninger som omfattes av Vilkårene skal ikke utføres på andre lokasjoner enn de følgende uten at det foreligger skriftlig forhåndssamtykke fra den behandlingsansvarlige:
	Angi hvor behandlingen finner sted, og hvilken databehandler eller underdatabehandler som benytter adressen.


C.7 Instrukser for overføring av personopplysninger til tredjeland

Hvis ikke den behandlingsansvarlige i Vilkårene eller i ettertid gir en dokumentert instruks om overføring av personopplysninger til et tredjeland eller internasjonal organisasjon, kan ikke databehandleren, innen rammene av Vilkårene, gjennomføre slike overføringer. 

Enhver endring som innebærer overføringer av personopplysninger til tredjeland, gjennom databehandler eller dennes underleverandører, krever skriftlig forhåndssamtykke fra behandlingsansvarlig.

Er det på tidspunktet disse Vilkårene blir undertegnet avtalt at databehandler skal overføre personopplysninger til land utenfor EU/EØS?

	☐	Nei, ingen personopplysninger skal overføres til tredjeland med mindre behandlings-ansvarlige senere gir en skriftlig instruks om det.

	
	

	☐	Ja, se punkt C.7a.



C.7.a Overføring til land utenfor EU/EØS

Behandlingsansvarlig må få informasjon om hvilke personopplysninger som overføres, hvilket behandlingsgrunnlag disse er basert på, hvilket sikkerhetsnivå de blir beskyttet av, og gjennomføre en risikovurdering i form av en transfer impact assessment. Transfer impact assessment vil gi oversikt over de ulike overføringsmekanismer som er på plass. 

Personopplysninger som behandlingsansvarlige behandler i henhold til denne avtalen, vil bli overført til følgende mottakerland utenfor EU/EØS:
	Angi land utenfor EU/EØS.


Det rettslige grunnlaget for overføring av personopplysninger til nevnte mottakerland utenfor EU/EØS er:
	Beskriv hjemmelen for overføring av personopplysninger til tredjeland. Se personvernforordningen kapittel V.

 
C.8 Fremgangsmåte for den behandlingsansvarliges revisjoner, herunder inspeksjoner, av behandlingen av personopplysninger som utføres av databehandleren

Den behandlingsansvarlige eller den behandlingsansvarliges representant skal gis anledning til å inntil en gang i året utføre en fysisk inspeksjon av stedene hvor databehandleren behandler personopplysninger, herunder fysiske lokaler samt systemer som benyttes for og er knyttet til til behandlingen, for å sikre at databehandleren overholder personvernforordningen, gjeldende bestemmelser om vern av personopplysninger i unionsretten eller medlemsstatenes nasjonale rett og Vilkårene.

I tillegg til planlagt inspeksjon kan den behandlingsansvarlige gjennomføre en inspeksjon av databehandleren når den behandlingsansvarlige finner det nødvendig.

Den behandlingsansvarliges eventuelle kostnader i forbindelse med fysisk inspeksjon dekkes av den behandlingsansvarlige selv. Databehandleren skal bistå med ressurser (hovedsakelig i form av tid) som er nødvendig for at den behandlingsansvarlige skal kunne gjennomføre inspeksjonen.

C.9 Prosedyrer for revisjoner, herunder inspeksjoner, av behandlingen av personopplysninger som er overlatt til underdatabehandlere

Punkt C.9 gjelder dersom partene har avtalt eller senere avtaler at behandling av personopplysninger kan overlates til en eller flere underdatabehandlere, jf. vedlegg B.

Når databehandleren eller den behandlingsansvarlige finner det nødvendig, skal databehandleren eller databehandlerens representant utføre en fysisk inspeksjon av stedene hvor underdatabehandlere behandler personopplysninger, herunder fysiske lokaler samt systemer som benyttes for og er knyttet til behandlingen, for å sikre at underdatabehandleren overholder personvernforordningen, gjeldende bestemmelser om vern av personopplysninger i unionsretten eller medlemsstatenes nasjonale rett og Vilkårene.

Dokumentasjon for slike inspeksjoner oversendes uten ugrunnet opphold til den behandlingsansvarlige til orientering. Den behandlingsansvarlige kan bestride omfanget av og/eller metoden i rapporten og kan i slike tilfeller kreve en ny inspeksjon med et annet omfang og/eller med en annen metode.

Basert på resultatene av inspeksjonen kan den behandlingsansvarlige kreve at det gjennomføres ytterligere tiltak for å sikre at personvernforordningen, gjeldende bestemmelser om vern av personopplysninger i unionsretten eller medlemsstatenes nasjonale rett og Vilkårene blir overholdt.

Den behandlingsansvarlige kan – hvis nødvendig – velge å initiere og delta på en fysisk inspeksjon av underdatabehandleren. Dette kan bli aktuelt dersom den behandlingsansvarlige anser at databehandlerens tilsyn med underdatabehandleren ikke har gitt den behandlingsansvarlige tilstrekkelig sikkerhet for at underdatabehandlerens behandling skjer i overensstemmelse med personvernforordningen, gjeldende bestemmelser om vern av personopplysninger i unionsretten eller medlemsstatenes nasjonale rett og Vilkårene. 

Den behandlingsansvarliges eventuelle deltakelse i en inspeksjon av underdatabehandleren endrer ikke det faktum at databehandleren fortsetter å bære det fulle ansvaret for at underdatabehandleren etterlever personvernforordningen, gjeldende bestemmelser om vern av personopplysninger i unionsretten eller medlemsstatenes nasjonale rett og Vilkårene.

Den behandlingsansvarlige har ingen ansvar for å dekke databehandlerens og/eller underdatabehandleres eventuelle utgifter i forbindelse med fysisk inspeksjon av underdatabehandlerens lokaler. Dette gjelder selv om den behandlingsansvarlige har initiert og/eller deltatt i inspeksjonen.

C.10 Bistand til å melde brudd på personopplysningssikkerheten til kompetent tilsynsmyndighet

Ved brudd på personopplysningssikkerheten som skal meldes til kompetent tilsynsmyndighet jf. punkt 10 i Vilkårene, skal databehandleren bistå den behandlingsansvarlige ved å fremskaffe opplysningene nevnt i punkt 10.3, samt følgende opplysninger:

a. En beskrivelse av de berørte systemene og prosessene
b. En beskrivelse av årsaken til bruddet på personopplysningssikkerheten
c. Tidspunktet for bruddet på personopplysningssikkerheten
d. Varigheten på bruddet på personopplysningssikkerheten
e. Informasjon om forventet varighet på bruddet dersom det fortsatt består, eller, dersom bruddet er avsluttet, informasjon om hvordan bruddet ble avsluttet.
f. En beskrivelse av hvem eller hva som står bak personopplysningsbruddet, inkludert eventuelle anvn på ansatte, konsulenter e.l. hos databehandleren
g. En beskrivelse av tiltak som kunne ha forhindret personopplysningsbruddet
h. Andre opplysninger som den behandlingsansvarlige anser som nødvendig for oppfylle meldeplikten

Eventuelle andre forhold kan avtales her:

